CELEX: 
Language: et
Date: 2019-06-24 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2017/625 tingimuste osas, mis on vajalikud teatavate kaupade saadetiste veo ja saabumise jälgimiseks teel liitu saabumise piiripunktist liidus asuvasse sihtettevõttesse

SELETUSKIRI
            
            
               1.DELEGEERITUD ÕIGUSAKTI TAUST
            
            
               Ametlikku kontrolli käsitleva määrusega (EL) 2017/625 (ametliku kontrolli määrus) on kehtestatud raamistik ametlikuks kontrolliks ja muudeks ametlikeks toiminguteks, et kontrollida, kas liidu toidutarneahela alaseid õigusnorme kohaldatakse õigesti. See hõlmab kolmandatest riikidest liitu saabuvate loomade ja kaupade ametlikku kontrolli.
            
            
               Komisjoni delegeeritud määruse ettepaneku eesmärk on luua tingimused teatavate loomade ja kaupade saadetiste veo ja saabumise jälgimiseks teel liitu saabumise piiripunktist liidus asuvasse sihtettevõttesse. 
            
            
               Saadetiste sihtkohta jõudmise tagamiseks on vaja kehtestada tähtaeg, mille jooksul saadetis peab jõudma sihtkohta, ning ettevõtjate ja asjaomaste pädevate asutuste vahelise teabevahetuse nõuded ja tähtajad.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Mitmel korral konsulteeriti komisjoni ametliku kontrolli eksperdirühmaga (E00911) ning peeti mitu kohtumist asjaomaste sidusrühmadega.
            
            
               Mitteametlike arutelude toel koostati eelnõu, milles ei esitatud vastuolulisi teemasid.
            
            
               Ükski kodanik ei kasutanud komisjoni veebisaidi kaudu (
               
                  https://ec.europa.eu/info/law/better-regulation/have-your-say_et
               
               ) üldsusele pakutud võimalust anda delegeeritud määruse eelnõu kohta tagasisidet.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Komisjoni delegeeritud määruse eelnõu põhineb määrusel (EL) 2017/625, eriti selle artikli 77 lõikel 2.
            
            
               KOMISJONI DELEGEERITUD MÄÄRUS (EL) …/…,
            
            
               24.6.2019,
            
            
               millega täiendatakse Euroopa Parlamendi ja nõukogu määrust (EL) 2017/625 tingimuste osas, mis on vajalikud teatavate kaupade saadetiste veo ja saabumise jälgimiseks teel liitu saabumise piiripunktist liidus asuvasse sihtettevõttesse
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  1
                eriti selle artikli 77 lõiget 2, 
            
            
               ning arvestades järgmist:
            
         
         
            
               (1)Määrusega (EL) 2017/625 on ette nähtud eeskirjad, milles käsitletakse liikmesriikide pädevate asutuste tehtavat ametlikku kontrolli liitu sisenevate kaupade suhtes, et kontrollida liidu toidutarneahela õigusnormide täitmist.
            
            
               (2)Määruse (EL) 2017/625 artikli 47 lõike 1 punktis b on täpsustatud kaupade kategooriad, mida tuleb ametlikult kontrollida esimeses liitu saabumise piiripunktis. Nende hulka kuuluvad loomsed saadused, loomne paljundusmaterjal, loomsed kõrvalsaadused ning toiduained, mis sisaldavad nii taimseid saadusi kui ka töödeldud loomseid saadusi (liittooted).
            
            
               (3)Kui määruse (EL) 2017/625 artikli 47 lõike 1 punktis b osutatud teatavate kaupade saadetisi liitu imporditakse, on teatavatel juhtudel liidu õigusaktidega ette nähtud, et liidus tuleb jälgida nende vedu saabumise piiripunktist sihtettevõttesse ja sihtkohta saabumist, et ennetada igasugust ohtu inimeste ja loomade tervisele.
            
            
               (4)Nõukogu direktiiviga 97/78/EÜ
                  2
                nähakse ette kolmandatest riikidest liitu toodavate toodete veterinaarkontrolli korraldamise eeskirjad ning niisuguste toodete vedamise tingimused, mida liidu õigusaktidest tulenevalt tuleb jälgida teel saabumise piiripunktist sihtettevõttesse. Nende eeskirjadega on muu hulgas ette nähtud, et niisuguste toodete saadetised tuleb saabumise piiripunktist sihtettevõttesse saata pädeva asutuse järelevalve all lekkekindlates sõidukites või pädeva asutuse poolt pitseeritud konteinerites.
            
            
               (5)Peale selle on teatavate muuks kui inimtoiduks ettenähtud loomsete kõrvalsaaduste korral komisjoni määrusega (EL) nr 142/2011
                  3
                ette nähtud nõue, et niisuguste kõrvalsaaduste saadetise vedu toimuks kooskõlas direktiivis 97/78/EÜ sätestatud eeskirjadega. Nende loomsete kõrvalsaaduste hulka kuuluvad teatav veri ja veretooted, muu kui töötlemata lemmikloomatoit, väljaspool põllumajandusloomade söödaahelat kasutatavad sulatatud rasvad, sarved ja sarvedest valmistatud tooted (välja arvatud sarvejahu) ning kabjad ja sõrad ning neist valmistatud tooted (välja arvatud kabja- ja sõrajahu), mis on ette nähtud orgaaniliste väetiste või mullaparandusainete tootmiseks.
            
            
               (6)Samuti on liidu õigusaktidega ette nähtud nülgimata looduslike ulukite saadetiste jälgimine kooskõlas määruse (EL) 2017/625 artikli 77 lõike 1 punktis b sätestatud ametliku erikontrolli tegemise eeskirjadega ning loomsete toodete ja nii taimseid kui ka töödeldud loomseid saadusi sisaldavate toiduainete (liittooted) saadetiste jälgimine kooskõlas täiendavate inimtervishoiu nõuetega, kusjuures asjaomased saadetised on pärit liidust ja saadetakse sinna tagasi kolmanda riigi sisenemiskeelu tõttu, nagu sätestatud määruse (EL) 2017/625 artikli 77 lõike 1 punktis h.
            
            
               (7)Direktiiv 97/78/EÜ on tunnistatud kehtetuks määrusega (EL) 2017/625, mis jõustub 14. detsembril 2019. Seepärast on asjakohane kehtestada eeskirjad määruse (EL) 2017/625 artikli 47 lõike 1 punktis b osutatud teatavate kaupade saadetiste veo ja saabumise jälgimiseks teel saabumise piiripunktist sihtettevõttesse. Neid eeskirju tuleks kohaldada juhul, kui liidu õigusaktide kohaselt on nõutav jälgida vedamist saabumise piiripunktist sihtettevõttesse ja sihtettevõttesse saabumist.
            
            
               (8)Selleks, et saadetiste vedu saabumise piiripunktist sihtettevõttesse oleks võimalik tõhusalt jälgida sihtettevõttesse saabumiseni, tuleks kaubad vedada otse ühtses sisseveodokumendis märgitud sihtettevõttesse.
            
            
               (9)Selleks, et vältida igasugust ohtu loomade ja inimeste tervisele, tuleks jälgida kaupade saabumist ühtses sisseveodokumendis märgitud sihtettevõttesse. Saabumise piiripunkti eest vastutav pädev asutus peaks sihtettevõttes ametliku kontrolli tegemise eest vastutavale pädevale asutusele teatama, et kaup on piiripunktist edasi liikunud ja teel ühtses sisseveodokumendis märgitud sihtettevõttesse. Kui kaup sihtettevõttesse ei saabu, peaksid saabumise piiripunkti eest vastatav pädev asutus ja sihtettevõtte eest vastutav pädev asutus algatama saadetise eest vastutava ettevõtja suhtes asjakohase järelmeetme võtmise kooskõlas määrusega (EL) 2017/625.
            
            
               (10)Käesoleva määruse sätteid tuleks kohaldada, ilma et see piiraks Euroopa Parlamendi ja nõukogu määruse (EL) nr 952/2013
                  4
                asjakohaseid sätteid, mis käsitlevad tollijärelevalvet.
            
            
               (11)Nõukogu määrusega (EMÜ, Euratom) nr 1182/71
                  5
                on kindlaks määratud ajavahemike, kuupäevade ja tähtaegade suhtes kohaldatavad üldeeskirjad, et tagada liidu õigusaktide ühetaoline kohaldamine. Seepärast tuleks käesolevas määruses sätestatud tähtaegade arvutamisel arvesse võtta kõnealuses määruses sätestatud eeskirju. 
            
            
               (12)Määrust (EL) 2017/625 hakatakse kohaldama alates 14. detsembrist 2019. Seega tuleks käesolevas määruses sätestatud eeskirju kohaldada samuti alates kõnealusest kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
               Reguleerimisese ja kohaldamisala
            
            
               Käesoleva määrusega kehtestatakse eeskirjad määruse (EL) 2017/625 artikli 47 lõike 1 punktis b osutatud selliste kaupade saadetiste veo ja saabumise jälgimiseks, mis on ette nähtud liidu turule laskmiseks, kui liidu õigusaktide kohaselt on nõutav kõnealuste kaupade veo jälgimine saabumise piiripunktist liidus asuvasse sihtettevõttesse.
            
            
               Artikkel 2
               Saadetiste jälgimise tingimused teel liitu saabumise piiripunktist sihtettevõttesse
            
            
               1.Liitu saabumise piiripunkti eest vastutav pädev asutus lubab vedada saadetist määruse (EL) 2017/625 artiklis 56 osutatud ühtses sisseveodokumendis märgitud sihtettevõttesse ainult juhul, kui selle ametliku kontrollimise tulemus saabumise piiripunktis on positiivne. 
            
            
               2.Saadetisele, mille jaoks on antud luba kooskõlas lõikega 1, kehtivad järgmised tingimused:
            
            
               a)selle peab pitseerima saabumise piiripunkti eest vastutav pädev asutus; 
            
            
               b)seda ei tohi vedamise jooksul vahepeal maha laadida ega mitmesse ossa jaotada; 
            
         
         
            
               c)see tuleb vedada otse ühtses sisseveodokumendis märgitud sihtettevõttesse. 
            
            
               3.Saabumise piiripunkti eest vastutav pädev asutus peab kohe pärast loa andmist teavitama määruse (EL) 2017/625 artiklis 131 osutatud ametliku kontrolli teabehaldussüsteemi kaudu ühtses sisseveodokumendis märgitud sihtettevõttes ametliku kontrolli tegemise eest vastutavat pädevat asutust, et pärast saabumise piiripunktis tehtud ametlikku kontrolli on antud luba saadetise veoks sihtettevõttesse. 
            
            
               Artikkel 3
               Saadetise sihtettevõttesse saabumise jälgimise tingimused 
            
            
               1.Sihtettevõtte eest vastutav ettevõtja peab ühe päeva jooksul alates saadetise saabumisest teavitama sihtettevõttes ametliku kontrolli tegemise eest vastutavat pädevat asutust saadetise saabumisest kõnealusesse ettevõttesse. 
            
            
               2.Sihtettevõttes ametliku kontrolli tegemise eest vastutav pädev asutus peab ametliku kontrolli teabehaldussüsteemi kaudu teavitama saabumise piiripunkti eest vastutavat pädevat asutust lõikes 1 osutatud teabe kättesaamisest, täites selleks ühtse sisseveodokumendi III osa. 
            
            
               3.Sihtettevõttes ametliku kontrolli tegemise eest vastutav pädev asutus teeb saadetise sihtettevõttesse saabumises veendumiseks kõnealuses sihtettevõttes ametliku kontrollimise, eelkõige kontrollides kõnealusesse ettevõttesse sisenemise dokumente. 
            
            
               4.Kui sihtettevõttes ametliku kontrolli tegemise eest vastutav pädev asutus ei ole 15 päeva jooksul alates kuupäevast, mil artikli 2 lõike 1 kohaselt väljastati luba saadetise vedamiseks, teavitanud lõike 2 kohaselt saabumise piiripunkti eest vastutavat pädevat asutust saadetise sihtettevõttesse saabumisest, viivad pädevad asutused läbi täiendava uurimise, et teha kindlaks saadetise tegelik asukoht. 
            
            
               5.Kui saadetis pärast lõikes 4 osutatud uurimist sihtettevõttesse ei saabu, võtavad saabumise piiripunkti eest vastutav pädev asutus ja sihtettevõttes ametliku kontrolli tegemise eest vastutav pädev asutus saadetise eest vastutava ettevõtja suhtes mis tahes vajalikuks peetavaid sunnimeetmeid kooskõlas määruse (EL) 2017/625 artiklitega 138 ja 139. 
            
            
               Artikkel 4
               Jõustumine ja kohaldamise kuupäev
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 14. detsembrist 2019.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 24.6.2019
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 95, 7.4.2017, lk 1. 
               
               
                  
                     (2)
                  
                        Nõukogu 18. detsembri 1997. aasta direktiiv 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).
               
               
                  
                     (3)
                  
                        Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
               
               
                  
                     (4)
                  
                        Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (uuesti sõnastatud) (ELT L 269, 10.10.2013, lk 1).
               
               
                  
                     (5)
                  
                        Nõukogu 3. juuni 1971. aasta määrus (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad (EÜT L 124, 8.6.1971, lk 1).